钦定古今图书集成/理学汇编/学行典/第197卷 > 李守正
## 钦定古今图书集成/理学汇编/学行典/第197卷 > 李守正

按《济南府志》：“李守正，字一之，母姓李，遂从其姓。领正
德丙子乡荐，初署兰阳教谕，竟日堂坐，督率课业，无
闲风雨寒燠，故门下多所成就。迁南雍学正，会集生
徒，公课外，复督其私课。是年乡试，中选者倍于他堂，
转陜西平凉府通判。正叹曰：‘远离二亲，千里外数年
不得一面，虽位居极品，无益也’。”力求致政归，事亲备
极孝养。亲没，哀毁衔恤，所谓“终身慕父母”者。正卒之
日，敛具不能以自备。万历四年祀“乡贤。”